Bartholomew Yu Chengti

**Bartholomew Yu Chengti** (主教余成悌, født 17. august 1919 i landsbyen Yuwang i Shaanxi i Kina, død 14. september 2009 samme sted) var katolsk undergrunnsbiskop av Hanzhong i Shaanxi i Folkerepublikken Kina. 

## Liv og virke
### Prest
Yu begynte på presteseminaret da han var 17 år. Han ble presteviet for Hanzhong den 26. oktober 1949, bare uker etter at Folkerepublikken Kina var blitt utropt av Mao Zedong i Beijing. Han ble kastet i fengsel da kirken ble offer for den politiske uro tidlig i 1950-årene, men ble benådet etter få år av helbredsgrunner. Han vendte tilbake til sitt bispedømme og virket i fylket Chenggu etter at det religiøse liv gradvis ble mulig etter kulturrevolusjonen var over. 

### Biskop i «undergrunnskirken»
Han ble hemmelig bispeviet den 11. desember 1981 av undergrunnsbiskopen Casimirus Wang Milu, og ble den første vatikantro biskop i Hanzhong siden bispestolen ble vakant da biskop den italienske Joseph Maggi, P.I.M.E., døde 17. august 1963. Bispestolen hadde egentlig vært berøvet biskop enda lenger; biskop Maggi var blitt fengslet i 1951, og utvist fra Folkerepublikken i september 1952.

Biskop Yu har selv i sin tur ordinert en rekke nye prester og (som hoved- eller medkonsekrator) biskoper, deriblant sin egen storebror, Matthias Yu Chengxin.

Han ble arrestert i 1990, men løslatt etter noen måneder. Deretter ble han holdt i husarrest, uten tillatelse til å reise fra sin hjemlandsby, Yuwang i kommunen Wangjiang.

Den «åpne» katolske kirkes biskop av Hanzhong, msgr. Louis Yu Runchen, forsonet seg i 2004/2005 med og underordnet seg biskop Yu, og fungerte deretter som hans koadjutor, selv om biskop Yu trakk seg tilbake fra aktiv tjeneste i 2003.

### Død
Biskop Yu ble lagt inn på sykehus påskemandag 13. april 2009, og forble syk til slutten av sitt liv. 25 dager før han døde ble han overført fra sykehuset til hjemstedet Yuwang for å tilbringe sine siste dager i kirken i Yuwang.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Erkebiskop Mario Zanin (1890–1958) *1934
* Kardinal Paul Yü Pin (Yu Bin) (1901–1978) *1936
* Biskop Giuseppe Ferruccio Maurizio Rosà (1888–1961) *1946
* Biskop Peter Joseph Fan Xueyan (1907–1992) *1951
* Biskop Casimir Wang Milu (1943–2017) *1981
* Biskop *Bartholomew Yu Chengti (Chengdi)* (1919–2009) *1982

## Referanser